Source: https://podnikam.sk/dochodca-a-danove-priznanie-za-rok-2016-ine-prijmy/
Timestamp: 2020-05-26 09:35:01+00:00

Document:
Dôchodca a daňové priznanie za rok 2016 - iné príjmy | Podnikam.sk '); document.write(''); }
22. februára 2017 Zdroj Podnikam.sk Tlačiť
Ak dôchodca okrem dôchodkových dávok dosiahol v roku 2016 aj iné druhy príjmov, napríklad príjmy z prenájmu, nepeňažnej výhry atď., má povinnosť za určitých okolností podať daňové priznanie k dani z príjmov.
V tomto článku si na príklade ukážeme vypĺňanie daňového priznania za rok 2016. Dôchodca podáva daňové priznanie typ B.
Kedy má dôchodca povinnosť podať daňové priznanie za rok 2016
Dôchodca, ktorý v priebehu roka 2016 dosiahol celkové zdaniteľné príjmy presahujúce sumu 1 901,67 €, pričom dosiahol príjmy nielen zo závislej činnosti (zo zamestnania, z dohôd), ale aj iné druhy príjmov (napr. príjem z prenájmu nehnuteľností, príjem z nepeňažnej výhry, príjem z predaja nehnuteľnosti, živnosť atď.), má povinnosť podať daňové priznanie.
Podáva daňové priznanie typ B vydané MF SR č. MF/015696/2016-721, ktorého súčasťou je potvrdenie o podaní daňového priznania a poučenie na jeho vyplnenie..
Od dane z príjmov sú oslobodené všetky dôchodkové dávky (starobný dôchodok, predčasný starobný dôchodok, invalidný dôchodok, vdovský a vdovecký dôchodok, sirotský dôchodok. výsluhový dôchodok.
Richard Sivý bol od začiatku zdaňovacieho obdobia 2016, t. j. k 1. 1. 2016, poberateľom starobného dôchodku. Mesačná výška dôchodku je 430 €.
V roku 2016 predal záhradu, ktorú mal v osobnom vlastníctve, za 3 500 €. Záhradu nadobudol kúpou v roku 2012 za 2 000 €. V televíznej súťaži vyhral peňažnú výhru 1 000 €. Iné príjmy nemal.
Ako vyplniť daňové priznanie spolu s komentárom nájdete v uzamknutej časti:
Meno a priezvisko: Richard Sivý
DIČ 490712/234
Trvalé bydlisko: Záhradnícka 15, Bratislava
Úhrn vyplateného starobného dôchodku v r. 2016: 5 160 €
Príjem z predaja záhrady: 3 500 €
Výdavky: 2 000 €
Peňažná výhra v televíznej súťaži: 1 000 €
Keďže ku dňu predaja nehnuteľnosti (r. 2016) neuplynulo ešte 5 rokov od jej nadobudnutia do vlastníctva (r. 2012), nie je tento príjem oslobodený od dane a musí sa zdaniť. Vzhľadom na to, že daňovník mal v roku 2016 príjem z prevodu vlastníctva nehnuteľností na základe § 8 ods. 1 písm. b) zákona o dani z príjmov (tzv. ostatné príjmy), ktorý bol vyšší ako suma 1 901,67 €, je povinný podať daňové priznanie typu B. Peňažná výhra sa do daňového priznania neuvedie, lebo tieto výhry je povinný zdaniť prevádzkovateľ súťaže.
POSTUP VYPĹŇANIA DAŇOVÉHO PRIZNANIA (pozri vyplnený vzor Dp – dochodca s roznymi prijmami)
Riadok 01 – uvedie rodné číslo: 490712234.
Riadok 03 – nevyplní.
Oddiel II. nevypĺňa.
Riadky 27 a 28 – vyplní svoje telefónne číslo a ak má, tak aj e-mailovú adresu. Tento údaj však nie je povinný vyplniť.
Riadok 29 – krížikom vyznačí, že na začiatku zdaňovacieho obdobia poberal dôchodok uvedený v § 11 ods. 6 zákona o dani z príjmov.
Riadok 30 – tento riadok daňovník nevyplní, lebo suma jeho vyplateného dôchodku v roku 2016 bola vyššia ako 3 803,33 €, preto nemá nárok na uplatnenie nezdaniteľnej časti základu dane.
Ak bol dôchodca na začiatku zdaňovacieho obdobia, t. j. k 1. 1. 2016, poberateľom dôchodku (starobného, predčasného starobného dôchodku, výsluhového dôchodku) alebo mu bol dôchodok priznaný spätne k 1. 1. 2016,
má nárok na uplatnenie nezdaniteľnej časti základu dane iba v prípade, že ročná suma vyplateného dôchodku v roku 2016 v úhrne nepresahuje sumu 3 803,33 €. V takom prípade nezdaniteľná časť základu dane na daňovníka predstavuje rozdiel medzi sumou 3 803,33 € a vyplatenou sumou dôchodku,
ak ročná suma vyplateného dôchodku v roku 2016 v úhrne presahuje sumu 3 803,33 €, daňovníkovi nevzniká nárok na uplatnenie nezdaniteľnej časti základu dane na daňovníka.
V. ODDIEL – VÝPOČET ZÁKLADU DANE (čiastkového základu dane) Z PRÍJMOV ZO ZÁVISLEJ ČINNOSTI (zo zamestnania)
Nevypĺňa, lebo nemal príjmy zo závislej činnosti na základe § 5 ZDP.
Nevypĺňa, lebo takýto druh príjmov na základe § 6 ZDP.
Nevypĺňa, nakoľko v roku 2016 nemal príjmy tohto charakteru.
Tabuľka č. 3 – prehľad príjmov podľa § 8 zákona
Do riadku 2 stĺ. 1 uvedie príjmy z prevodu vlastníctva nehnuteľností: 3 500 €.
Do riadku 2 stĺ. 2 uvedie výdavky, ktoré sa viažu k týmto príjmom: 2 000 €.
Do riadku 17 stĺ. 1 uvedie údaj z riadku 2, stĺ. 1, t. j. 3 500 €.
Do riadku 17 stĺ. 2 uvedie údaj z riadku 2, stĺ. 2, t. j. 2 000 €.
Pozn.: Výdavky sa uvádzajú len do výšky týchto príjmov.
Riadok 69 – uvedie sa údaj z riadku 17, stĺ. 1, t. j. 3 500 €.
Riadok 70 – uvedie sa údaj z riadku 17, stĺ. 2, t. j. 2 000 €.
Riadok 71 – základ dane ako rozdiel r. 69 a r. 70 = 1 500 €.
Riadok 80 – uvedie údaj z riadku 71, t. j. 1 500 €.
Riadok 81 – výpočet dane, t. j. 19 % zo základu dane t. j. 1 500 € = 285 €.
Riadok 90 – prenáša sa údaj z riadku 81, t. j. suma 285 €.
Riadok 91 – uvedie 0.
Riadok 100 – uvedie sa 0 (údaj z riadku 91).
Riadok 104 – uvedie sa 0.
Riadok 105 – prenáša sa údaj z riadku 90, t. j. suma 285 €.
Riadok 107 – daň znížená o daňový bonus, t. j. 285 €.
Riadok 108 až 119 – nevypĺňa.
Riadok 120 – daň na úhradu, t. j. 285 €.
Vzhľadom na to, že daňovník vykázal len tzv. pasívne príjmy (príjem z predaja nehnuteľnosti), nemôže si uplatniť nezdaniteľnú časť základu dane na daňovníka.
Nevypĺňa, len zaškrtne, že nevyužije možnosť poukázať podiel zaplatenej dane z príjmov podľa § 50 zákona.
Ak daňovník využite možnosť venovať podiel zaplatenej dane na osobitné účely, na str. 11 sa podpíše a uvedie dátum.
Riadok 136 – uvádza sa počet všetkých príloh, ktoré sú súčasťou priznania. Daňovník uvedie 2, ide o Prílohy č. 1 a č. 2, ktoré sú súčasťou daňového priznania, hoci ich nevypĺňa.
Túto prílohu nevypĺňa.
Daňové priznania 2016daňové priznanie dôchodcuPodnikám ako dôchodcaPrémiový obsah

References: § 8
 § 11
 § 5
 § 6
 § 8
 § 50